
Biogralia diElmer (lem) Timoteo Pieters 


Elmer Timoteo Pieters a nace na Aruba riba Klip, banda di Lagoen, dia 22 di 
augustus 1948. Su nomber di cariño ta Lem. Nomber di su tata ta Minguel Arcangel 
Pieters y su mama ta Francisquita Pieters Rodhes. Lem a crece riba Klip, pero 
despues di algun aña a muda bay biba banda di Watertoren na Playa. E ta e ultimo 
di 14 ruman, pues e ta e Benjamin di famia. E ta casa cu Ceferina Ludwina Pieters 
Pourrier y tin 2 yiu muhe. E mayor ta Luenne sigui pa Lianne. Donny su ruman ta 
toca trompet y un otro ruman Roque ta toca guitara clasico. 


Seáun lem, e bida artlstico ta aláo cu bo ta gusta, bo ta desplega bo 
talento, bo ta duna algo bon bek y bo ta ricibi satisfaccion. 



E bida artistico a nifica hopi pa Elmer den su bida. Na prome luga, pasobra e tabata 
gusta musica semper. Na di dos luga, pasobra e ta desplega su talento. Di e forma ey 
tambe, bo ta sinti cu bo ta duna algo bek. Elmer su bida artistico a hacie cu e por toca 
na cas, na De Trupialen, na misa e por alaba Señor cu su guitara y asina e ta alegra su 
bida. Bo ta alegra bo bida di tal forma, cu tin biaha bo ta para keto y pensa con bo a 
satura den tur e cos musical aki. Wak unda bo ta, wak unda bo ta aworaki. Wak con 
b’a prepara bo mes, wak con otro ta mira bo. Bo ta un hende respeta, bo a cambia bo 
bida di tal forma cu bo a bira un miho persona! Bo ta ricibi y duna bek. Esey e ta. 


E bida artistfco 


Segun Lem tin 
biaha bo ta para 
keto y pensa con 
bo a satura den 
tur e cos musical 
aki 


■ 1 


E bida artistico a cuminsa ora cu Lem na edad di nuebe aña ta forma parti di e grupo De Trupialen. Elmer ta 
considera cu ta na De Trupialen su trayectoria artistico a cuminsa, pasobra ta ey el a siña canta y toca. Nan 
bisiña tabata toca hopi bon guitara y tur anochi e ta sinta cu su guitara riba cura di cas. Tur hende tabata 
scucha y ta gusta e musica y canto. E tabata yama Wilfred Boyé, pero nan tabata yam’e Féfé. 

Na De Trupialen bo tabata haya oportunidad pa bo siña toca tambe cualkier instrumento musical. Frére 
Alexius tabata dirigi e grupo aki. Door cu Lem tabata inkieto y e ta gusta bati tur caminda, el a scoge pa ta 
drummer! Anto cu su diesun aña caba e tabata toca drum y e tabata e drummer estelar di e grupo di junioren 
cu tabatin e tempo ey. E ta corda cu tabatin un drummer e tempo ey, cu nan tabata consider’e, un di e miho y 
famoso drummeman di Amba. Ta trata di Hubert Brete d.f.m. Lem tabatin e honor di por a haya les di dje y 
tambe e tabata siña toca dram via musica di un disco! E disco tabata di “The Grand Miller band” y e tabata 
haya un buki cu tur e notanan. Asina nan a sigui den Trapialen. Roque, kende ta raman homber grandi di Lem, 
ya caba a pasa den e periodo cu e no ta canta hopi mas, pasobra “el a haya baard in de keel” manera nan ta 
bisa. 


Departamento di Cultura Aruba, Seccion Investigacion y Documentacion, Horizonte building, L.G.Smith Blvd. 134 
Prome piso tel: 5822185 


Pagina 1 



























Roque di cu nan mester di un hende pa toca baho. Poco poco Roque tabata instrui Lem con pa toca e 
instrumento aki. Anto asina el a haya hopi interes tambe pa baho. Pareu cu esey, Roque a siña Lem toca 
guitara tambe. Kiermen, cos a bira hopi interesante, pasobra bo por duna presentacion caba! Como mucha di 
diesdos, diestres aña esaki tabata algo fantastico! Su instrumentonan cu el a keda cu nan te dia di awe, ta baho 
y guitara. Nan a forma nan banda na De Trupialen cu nan a toca cu hopi placer. E tempo nan aya ta for di 
disco cu bo ta toca un cantidad di biaha, bo ta skirbi e letranan y despues saca e akkoordnan pa e cantica. Hopi 
cancion di antes di artistanan grandi di Venezuela, tabatin influencia na Aruba. Anto asina Lem a siña hopi 
riba su mes, di scucha, te cu ya bo ta bira un tiki mas conciente di musica y bo ta dicidi di bay les! 

Lem a composita diferente cantica pa Voz I Landia y De Trupialen. 


Segun Lem, bo mes 
ta sinti eu bo a yega 
na un cierto nivel, 
pero bo kier bay un 
nivel mas halto 


Dedicacion y estilo 



Musica ta tuma basta tempo di preparacion y dedicacion. Bo mester wak ta con, ta unda bo ta, na ki nivel bo ta 
y ta unda bo kier bay. Anto segun Lem, bo mes ta sinti cu bo a yega na un cierto nivel, pero bo kier bay un 
nivel mas halto. Asina bo ta bay di nivel pa nivel. Bo ta tuma curso y cos no ta bay di dia pa anochi segun 
Lem, e ta tuma bo hopi aña! Tin diferente tecnica y tin biaha te hasta bo mester combina e tecnicanan pa yega 
na un bon harmonisacion. Lem a dedica mas tanto na musica folklor, balada y musica di antes door cu e ta 
toca den e grupo Rondalla (of: Rondaya) LFniverso. Banda di De Trupialen, antes tambe el a toca den e banda 
Los Condes. 


Desaroyo musital 


Lem ta activo aworaki den Rondalla LFniverso y ta activo ainda den De 
Trupialen. Tambe el a toca hopi aña den Misa San Francisco na Playa cu 
Sr. Irvin Provence y tambe na Scol di musica. Lem a participa na 
intercambionan cultural musical na Venezuela, Corsou y Boneiro. 

Grabacion realisa 


Cu De Trupialen, Lem ta corda cu nan a graba diferente disco compacto. Na aña 1999, Lem a graba 
su prome composicion di un cantica di Pasco. E cantica tabata yama Ban Canta Gloria Hubila. Na 
aña 1997 el a traha un CD di De Trupialen cu tur e canticanan popular. 


De Trupialen 
cantando y ariba 
piano juan Chabaya 
(Padu) lampe 


Grupo musical cu a iorma parti 

Na un edad hoben te cu aworaki, Lem ta forma parti di De Trupialen. E1 a toca despues cu conhunto Los 
Condes. Na aña 1975 Lem a toca cu Trio Huasteca na Aruba Caribbean Hotel den Klompen Club. E mesun 
aña, durante un promocion pa turismo, el a biaha hunto cu Trio Huasteca pa Colombia. Nan a bishita Bogota, 
Medellin y tambe nan a biaha pa New York relaciona cu cu promocion pa turismo cu Gobiemo ta organisa. 
Actualmente e ta activo tambe den Rondalla Universo. 



Acontecimento cu e ta considera mas importante den e bida 
artistico 

E acontecimento mas importante pa Lem, ta cu bo mester por separa cosnan den e bida artistico! Por ehempel 
bo mester por sa cu bo ta tumando mucho tempo pa bo mes, pasobra un artista ta riba su mes, pero tin otro 
factoman y otro hendenan cu bo mester tene cuenta cu nan! P.e. bo famia, bo yiunan y ambiente familiar, bo 
mester tene cuenta cu tur esaki! 


Sugerencia pa iuturo generacion 


E sugerencia cu Lem kier duna ta, cu si bo kier dedica na musica, cuminsa tempran! Cuminsa na un edad 
hoben y cuminsa na un forma simpel, caminda bo ta haya gusto pa sigui cu ne. Bo mester brinda e muchanan 
di awendia tambe e oportunidad ey! Naturalmente awor, ya bo no por compara cu antes mas. E tempo aya 
tabata De Trupialen, pero awendia bo ta haya hopi maestro cu a studia musica y cu por pasa e conocemento 
pa e muchanan. Importante ta pa e muchanan haya e calor, e sabor di musica, pa asina bira interesa pa nan bay 
practic’e. Si e bay forsa, Elmer ta kere e no ta logra,... e no ta logra. Esey ta Elmer su sugerencia pa e futuro 
generacion. 

